Galiña dos ovos de ouro

A galiña dos ovos de ouro é un ser mitolóxico galego con forma de galiña, que pon ovos de ouro e pertence a unha princesa moura encantada baixo a forma de serpe. 

A lenda localízase en Fragas (Campo Lameiro, Pontevedra), no nacente de Santa Mariña. Alí, a moura aparécese cunha flor na boca, e aquel que non se arrede da súa presenza e lle dea un bico nos labios conseguirá desencantala e que recupere a súa forma de muller. Como premio por romper o encantamento, entrega ó mozo a súa galiña dos ovos de ouro e a capacidade de ver por onde vai a trabe de ouro que conduce ao castro da Andoriña.Cuba, Miranda e Reigosa (2022:130).

Entre a Pedra de Penalba e Rotea de Mendo,Dúas sonadas estacións de petróglifos en Campo Lameiro: a Pedra da Serpe, onda o Castro de Penalba, e o petróglifo de Rotea de Mendo. tamén en Campo Lameiro, dise que hai unha fonte cunha moura, gardián dunha galiña de ovos de ouro e dun berce de ouro. 

No castro da igrexa de Cazás, en Xermade (Lugo), existe unha pedra cunha inscrición e, se se sabe descifrar ese texto, sairá da pedra unha galiña que pon ovos de ouro.

A lenda pode lembrar á pita que aparece no conto de Xan o das fabas máxicas, e que o Xan rouba das mans do ogro.

 Notas 

 Véxase tamén 

 Bibliografía 


 Outros artigos 
 Galiña dos pitos de ouro

Categoría:Mitoloxía galega